SUN นำทีม “คณะผู้รวบรวมวัตถุดิบ” ดูงานเกษตรแปรรูปไทยใน “เวียดนาม” 
SUN นำทีมคณะผู้รวบรวมวัตถุดิบดูงานยกระดับโอกาสของธุรกิจเกษตรแปรรูปไทยในเวียดนาม
SUN นำทีมคณะผู้รวบรวมวัตถุดิบดูงานยกระดับโอกาสของธุรกิจเกษตรแปรรูปไทยในเวียดนาม
27 ธ.ค. 2565

บริษัท ซันสวีท จำกัด (มหาชน) หรือ SUN นำโดย นายองอาจ กิตติคุณชัย ประธานเจ้าหน้าที่บริหาร พร้อมคณะผู้บริหาร นำทีมคณะผู้รวบรวมวัตถุดิบ SUN เดินทางไปศึกษาดูงาน เพื่อเป็นการศึกษาและแลกเปลี่ยนเรียนรู้ด้านการเกษตร เสริมโอกาสของธุรกิจเกษตรแปรรูป และแสวงหาความร่วมมือใหม่ๆ ในการสร้างความเติบโตทางธุรกิจ ณ เมืองโฮจิมินห์ และเมืองดาลัด ประเทศเวียดนาม
นายองอาจ กิตติคุณชัย ประธานเจ้าหน้าที่บริหาร เปิดเผยว่า บริษัทให้ความสำคัญในการมองหาโอกาสทางธุรกิจใหม่ ๆ จึงได้จัดโครงการนำคณะผู้บริหาร และผู้รวบรวมวัตถุดิบของบริษัท เดินทางไปศึกษาดูงานด้านการเกษตร และพื้นที่ปลูกผลผลิตทางการเกษตรที่ประเทศเวียดนาม เนื่องจากเวียดนามเป็นประเทศที่มีศักยภาพสูงด้านเกษตรกรรม ด้วยสภาพภูมิประเทศและภูมิอากาศที่เอื้อต่อการเพาะปลูกพืชเศรษฐกิจ ทั้งนี้ผลผลิตทางการเกษตรของเวียดนามคล้ายคลึงกับไทย จึงเป็นโอกาสที่ SUN จะสามารถขยายความร่วมมือ และนำเข้าผลผลิตมาใช้ในอุตสาหกรรมเกษตรแปรรูป เพิ่มสัดส่วนปริมาณผลผลิต และรายได้ให้เติบโต พร้อมกันนี้ยังเป็นการสร้างเสริมความสัมพันธ์อันดีระหว่างผู้รวบรวมวัตถุดิบ และรวมทั้งแลกเปลี่ยนความคิดเห็นเกี่ยวกับบริหารงานวัตถุดิบอย่างยั่งยืน